open-index/open-wikipedia-markdown huggingface dataset:
Ανισότητα Ποποβίτσιου για τη Διακύμανση

Στην θεωρία πιθανοτήτων, η **ανισότητα Ποποβίτσιου** (αναφέρεται και ως **ανισότητα Popoviciu**) αφορά μία οποιαδήποτε πραγματική τυχαία μεταβλητή X η οποία λαμβάνει τιμές στο διάστημα [m, M], και λέει ότι η διακύμανσή της \operatorname{Var}(X) φράζεται ως
:\operatorname{Var}(X) \leq \left(\frac{M - m}{2}\right)^2.

## Απόδειξη

Έστω \mu = \operatorname{E}(X) η αναμενόμενη τιμή της X. Θεωρούμε την τυχαία μεταβλητή X' = X - \mu η οποία έχει \operatorname{E}(X') = 0 και \operatorname{Var}(X') = \operatorname{Var}(X) = \operatorname{E}((X')^2).

Επίσης, ισχύει ότι η X' είναι φραγμένη ως εξής m' = m - \mu \leq X' \leq M - \mu = M'. Επομένως, X' - m' \geq 0 και M - X' \geq 0 και συνεπώς
:0 \leq \operatorname{E}((M'- X') \cdot (X' - m')).
Επεκτείνοντας το δεξί μέλος, από την γραμμικότητα της αναμενόμενης τιμής έχουμε ότι 
:0 \leq -M'm' + \operatorname{E}(X') \cdot (M' - m') - \operatorname{E}((X')^2) = -M'm' - \operatorname{E}((X')^2).
Αναδιατάσσοντας, έχουμε ότι
:
Η ανισότητα αριθμητικού-γεωμετρικού μέσου για δύο μεταβλητές a, b δίνει ότι
:ab \leq \left(\frac{a + b}{2} \right)^2.
Για a = M' = M - \mu και b = -m' = -(m - \mu), λαμβάνουμε ότι
:-M'm'\leq \left(\frac{M - \mu - (m - \mu)}{2} \right)^2 = \left( \frac{M - m}{2} \right)^2.
Συνδυάζοντας με την (), έχουμε την ζητούμενη ανισότητα
:\operatorname{Var}(X) \leq \left(\frac{M - m}{2}\right)^2.

## Ισότητα
Η ανισότητα ισχύει για ισότητα όταν \Pr(X = M) = \Pr(X = m) = 1/2.

## Παραλλαγές
Η ανισότητα αυτή αναφέρεται στην εργασία του Τιβέριου Ποποβίτσιου το 1935. Έκτοτε διάφορες παραλλαγές και γενικεύσεις έχουν παρουσιαστεί.

Η εργασία του Γκραςς δίνει την εξής γενίκευση για δύο τυχαίες μεταβλητές X \in [m_1, M_1] και Y \in [m_2, M_2],
:\operatorname{Cov}(X, Y) \leq \frac{(M_1 - m_1) \cdot (M_2 - m_2)}{4}
όπου \operatorname{Cov}(X, Y) είναι η συνδιακύμανση των X και Y. Για X = Y, λαμβάνουμε την ανισότητα Ποποβίτσιου.

Ο Μπάτια και ο Ντέιβις παρουσίασαν την εξής γενίκευση
:\operatorname{Var}(X) \leq \operatorname{E}((X - m)\cdot (M - X)),
η οποία προκύπτει από την παραπάνω απόδειξη.

## Παραπομπές


Κατηγορία:Θεωρία πιθανοτήτων
Κατηγορία:Ανισότητες
Ο Άρχοντας των Δαχτυλιδιών: Τα Δαχτυλίδια της Δύναμης

To ***Ο Άρχοντας των Δαχτυλιδιών: Τα Δαχτυλίδια της Δύναμης*** (Πρωτότυπη γλώσσα:*The Lord of the Rings: The Rings of Power*) είναι μία αμερικανική τηλεοπτική σειρά φαντασίας, βασισμένη στο έργο του Τζ. Ρ. Ρ. Τόλκιν, *[[Ο Άρχοντας των Δαχτυλιδιών]]*, καθώς και σε άλλες συμπληρωματικές δουλειές του συγγραφέα, σχετικά με τη Μέση-Γη. Πρόκειται για μία σειρά των Τζ. Ντ. Πέιν και Πάτρικ ΜακΚέι, για το Amazon Prime Video. Η σειρά διαδραματίζεται στη Δεύτερη Εποχή, χιλιάδες χρόνια πριν τα γεγονότα που εξιστορούνται στα βιβλία *[[Το Χόμπιτ]]* και *Ο Άρχοντας των Δαχτυλιδιών*. Η παραγωγή έγινε απο την Amazon Studios, σε συνεργασία με την HarperCollins και την New Line Cinema, και πάντα με τη συμβολή του *Ιδρύματος Τολκιν* (Tolkien Estate).

H Amazon αγόρασε τον Νοέμβριο του 2017, τα πνευματικά τηλεοπτικά δικαιώματα για τον *Άρχοντα των Δαχτυλιδιών*, έναντι 250 εκατομμυριών δολαρίων, ενώ δεσμεύτηκε για μία σειρά αποτελούμενη απο 5 κύκλους, η οποία γενικά θα στοιχίσει πάνω από 1 δισεκατομμύριο δολάριο, γεγονός που την καθιστά την πιο ακριβή τηλεοπτική σειρά όλων των εποχών. Το 2018, έγινε η πρόσληψη των Πέιν και ΜαΚέι. Η σειρά αρχικά βασίζεται σε συμπληρωματικό έργο του Τόλκιν, ενώ συνεργάστηκαν και με τον Σάιμον Τόλκιν, εγγονό του συγγραφέα. Βάσει της συμφωνίας της εταιρείας με το Ίδρυμα Τόλκιν, η σειρά δεν αποτελεί συνέχεια ούτε της τριλογίας *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]* ούτε και της τριλογίας *[[Το Χόμπιτ (σειρά ταινιών)|Το Χόμπιτ]]*. Παρόλα αυτά, υπήρχε παρόμοιος σχεδιασμός παραγωγής, ενώ ο Χάουαρντ Σορ,ο οποίος συνέθεσε και τις δύο τριλογίες, σύνθεσε το κεντρικό μουσικό θέμα των τίτλων έναρξης του κάθε επεισοδίου της σειράς, ενώ όλη την υπόλοιπη μουσική της σειράς σύνθεσε ο Μπέαρ ΜακΚρίρι. Τα γυρίσματα έγιναν στη Νέα Ζηλανδία, μεταξύ τον Φεβρουάριο του 2020 και τον Αύγουστο του 2021. Λόγω προβλημάτων που δημιούργησε η πανδημία του COVID-19, άργησε και η παραγωγή του πρώτου κύκλου να ολοκληρωθεί. 

Η σειρά έκανε το ντεμπούτο της την 1η Σεπτεμβρίου του 2022, με τα δυο πρώτα επεισόδια της σειράς να κάνουν πρεμιέρα τότε.

## Παραπομπές

## Εξωτερικοί σύνδεσμοι
* 
* 
* Ο Άρχοντας των Δαχτυλιδιών: Τα Δαχτυλίδια της Δύναμης στο Amazon Prime Video

Κατηγορία:Αμερικανικές δραματικές τηλεοπτικές σειρές
Κατηγορία:Αμερικανικές τηλεοπτικές σειρές φαντασίας
Κατηγορία:Τηλεοπτικές σειρές βασισμένες σε βιβλία
Κατηγορία:Μέση Γη
Κατηγορία:Έργα βασισμένα στον Άρχοντα των Δαχτυλιδιών
Κατηγορία:Τηλεοπτικές σειρές του Amazon Prime Video
Κατηγορία:Τηλεοπτικές σειρές της δεκαετίας του 2020
Κατηγορία:Τηλεοπτικές σειρές πρίκουελ
Πριότελος

Ο **πριότελος** (επιστημονική-λατινική ονομασία *Priotelus*) είναι γένος πουλιών της οικογένειας του κετζάλ, τις τρωγωνίδες. Ο πριότελος ενδημεί στις νήσους της Καραϊβικής και περιλαμβάνει τα εξής δύο είδη:

## Πηγές
* American Ornithologists' Union. Check-list of North American Birds - Trogoniformes. Ανακτήθηκε στις 17 Απριλίου 2009.
* BirdLife International 2004: Priotelus temnurus στην 2006 ''IUCN Red List of Threatened Species'', ανακτήθηκε στις 28 Ιουλίου 2007

Πριοτελος
Υδροψαλίς

Η **υδροψαλίς** (επιστημονική-λατινική ονομασία *Hydropsalis*) είναι γένος πουλιών που ανήκει στην οικογένεια του γιδοβυζιού, τις αιγοθηλίδες. Τα είδη της υδροψαλίδος έχουν ευρεία γεωγραφική κατανομή στις τροπικές και υποτροπικές περιοχές της αμερικανικής ηπείρου.

## Ταξινομική
Το γένος *Hydropsalis* εισάχθηκε το 1832 από τον Γερμανό φυσιοδίφη Γιόχαν Γκέοργκ Βάγκλερ. Το αρχικό είδος με βάση το οποίο ορίσθηκε το γένος («type species») ήταν το *Caprimulgus furcifer* από τον Τζωρτζ Ρόμπερτ Γκρέυ το 1855 με βάση τον Vieillot από το 1817. Αυτό το πτηνό θεωρείται σήμερα ως ένα υποείδος του *[[Hydropsalis torquata]]*. Η ονομασία του γένους προέρχεται από την ελληνική ρίζα *υδρο-*, που συσχετίζει με το νερό, και τη λέξη *ψαλίς*, που σημαίνει «ψαλίδι».

Σήμερα γίνονται γενικώς αποδεκτά τα εξής τέσσερα είδη στο γένος υδροψαλίς:

* *[[Hydropsalis climacocerca]]*
* *[[Hydropsalis torquata]]*
* *[[Hydropsalis maculicaudus]]*
* *[[Hydropsalis cayennensis]]*

## Παραπομπές


Υδροψαλις
Χελιδονάπους

Ο **χελιδονάπους** (επιστημονική-λατινική ονομασία *Hirundapus*) είναι γένος πουλιών που ανήκει στην οικογένεια της μαυροσταχτάρας, τις αποδίδες. Η ονομασία του γένους προέρχεται από τη λατινική λέξη *Hirundo*, που σημαίνει χελιδόνι, και την ονομασία του συγγενικού γένους άπους (που με τη σειρά του σημαίνει «χωρίς πόδια»).

Σήμερα γίνονται γενικώς αποδεκτά τα εξής τέσσερα είδη στο γένος χελιδονάπους:

* *[[Hirundapus caudacutus]]* («χελιδονάπους ο οξύουρος»)
* *[[Hirundapus celebensis]]* («χελιδονάπους της Κελέβης»)
* *[[Hirundapus cochinchinensis]]* («χελιδονάπους ο κοχινκίνειος»)
* *[[Hirundapus giganteus]]* («χελιδονάπους ο γιγάντιος»)

## Παραπομπές


Χελιδοναπους
Αντιγόνη (πτηνό)

Η **αντιγόνη** (επιστημονική-λατινική ονομασία *Antigone*) είναι γένος μεγάλων πουλιών, που ανήκει στην οικογένεια του γερανού, τις γερανίδες. Τα είδη αυτού του γένους ταξινομούνταν έως προσφάτως στο γένος *[[Grus]]*.

## Ταξινομική
Μια μοριακή φυλογενετική μελέτη (του DNA ή του RNA) των πτηνών αυτών, που δημοσιεύθηκε το 2010, απέδειξε ότι το γένος *Grus* με τα είδη που περιελάμβανε έως τότε ήταν πολυφυλετικό. Στην επαναδιάταξη που ακολούθησε, τέσσερα είδη ταξινομήθηκαν στο γένος *Antigone*, το οποίο «ανέστησαν» οι ταξινομικοί, καθώς είχε αρχικώς δημιουργηθεί το 1853 από τον Γερμανό βοτανολόγο και ορνιθολόγο Λούντβιχ Ράιχενμπαχ και αργότερα είχε καταργηθεί. Το είδος με βάση το οποίο ορίζεται το γένος («type species») είναι το *Antigone antigone*.

### Είδη
Σήμερα γίνονται γενικώς αποδεκτά τα εξής τέσσερα είδη στο γένος αντιγόνη:

## Παραπομπές


Αντιγονη
Τόμσον

Τo αγγλοσαξονικό επώνυμο **Τόμσον** (*Thomson* ή *Thompson*), που ετυμολογικά σημαίνει «γιος του Τόμ», μπορεί να αναφέρεται σε κάποιο από τα παρακάτω πρόσωπα:

* Αντουάν Τόμσον ντ'Αμπαντί (1810-1897), ιρλανδικής καταγωγής Γάλλος εξερευνητής, γεωγράφος, εθνολόγος, γλωσσολόγος και αστρονόμος γνωστός για τα ταξίδια του στην Αιθιοπία
* Ελέιν Τόμσον (γενν. 1992), Τζαμαϊκανή αθλήτρια του στίβου
* Έμμα Τόμσον (γενν. 1959), Αγγλίδα ηθοποιός και συγγραφέας
* Κεν Τόμσον (γενν. 1943), Αμερικανός πρωτοπόρος της επιστήμης των υπολογιστών
* Κλέι Τόμσον (γενν. 1990), Αμερικανός καλαθοσφαιριστής
* Μαρκ Τόμσον (γενν. 1957), Άγγλος γεν. διευθυντής του BBC
* Μπένι Τόμσον (γενν. 1948), Αμερικανός πολιτικός
* Μπιλ Τόμσον (1913-1971), Αμερικανός ηθοποιός φωνής
* Ντέιβιντ Τόμσον (1961-2010), πρωθυπουργός του Μπαρμπάντος
* Ουίλιαμ Τόμσον, Λόρδος Κέλβιν, Βρετανός Φυσικός, γνωστός από την κλίμακα θερμοκρασίας Κέλβιν
* Τζόζεφ Τζον Τόμσον (1856-1940), Άγγλος φυσικός που ανεκάλυψε το ηλεκτρόνιο, Βραβείο Νόμπελ 1906
* Τζορτζ Τόμσον (1892-1975), Άγγλος φυσικός, γιος του προηγούμενου, Βραβείο Νόμπελ 1937
* Τρέβορ Τόμσον (γενν. 1936), Βορειοϊρλανδός ποδοσφαιριστής
* Χάντερ Σ. Τόμσον (1937-2005), Αμερικανός δημοσιογράφος και συγγραφέας

## Δείτε επίσης
* Κέλυφος Τόμσον του Unix (από τον Κεν Τόμσον)
* Τόμσεν, το σκανδιναβικό αντίστοιχο του επωνύμου
* Καταρίνα Τζόνσον-Τόμσον
* Τσαρλς Τόμσον Ρις Γουίλσον
Κοινότητα Παρανύμφων

Η **Κοινότητα Παρανύμφων** είναι κοινότητα του Δήμου Αρχανών - Αστερουσίων στην Περιφερειακή Ενότητα Ηρακλείου της Κρήτης, η οποία συστάθηκε το 1932 με το ΦΕΚ 307Α - 07/09/1932 με την απόσπαση του οικισμού Παράνυμφοι από την Κοινότητα Πύργου και τον ορισμό του ως έδρα της κοινότητας. Εκτός από την έδρα της, η κοινότητα περιλαμβάνει και τους οικισμούς Αμύγδαλος, Πλατανιάς και Τρείς Εκκλησιές. Η απογραφή του 2011 αναφέρει:

* Αμύγδαλος, ο (27)
* Παράνυμφοι, οι (137)
* Πλατανιάς, ο (15)
* Τρεις Εκκλησιές, οι (13)

Συνολικά η κοινότητα έχει 192 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Εμμανουήλ Μιχελάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Αρχανών - Αστερουσίων
Κοινότητα Χάρακος

Η **Κοινότητα Χάρακος** είναι κοινότητα του Δήμου Αρχανών - Αστερουσίων στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Χάρακας. Εκτός από την έδρα της περιλαμβάνει και τους οικισμούς Αγία Φωτιά και Δωράκι. Η απογραφή του 2011 αναφέρει:

* Αγία Φωτιά, η (29)
* Δωράκι, το (29)
* Χάρακας, ο (812)

Συνολικά η κοινότητα έχει 870 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Κωνσταντίνο Κρασσά. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Αρχανών - Αστερουσίων
Κοινότητα Αχλάδας Ηρακλείου

Η **Κοινότητα Αχλάδας** είναι κοινότητα του Δήμου Μαλεβιζίου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 356Α - 14/11/1925 με την απόσπαση του οικισμού Αχλάδα από την κοινότητα Ρογδιάς και τον ορισμό του ως έδρα της κοινότητας. Εκτός από την έδρα της, η Κοινότητα Γαζίου περιλαμβάνει και τους οικισμούς Αγία Πελαγία, Αμμούδι, Λυγαριά, Μαδές, Μονοναυτής και Ξηρόκαμπος. Η απογραφή του 2011 αναφέρει:

* Αγία Πελαγία, η (480)
* Αμμούδι, το (212)
* Αχλάδα, η (57)
* Λυγαριά, η (118)
* Μαδές, ο (74)
* Μονοναύτης, ο (18)
* Ξηρόκαμπος, ο (56)

Συνολικά η κοινότητα έχει 1.015 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Γεώργιο Πεδιώτη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Μαλεβιζίου
Κοινότητα Καλεσιών

Η **Κοινότητα Καλεσιών** είναι κοινότητα του Δήμου Μαλεβιζίου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 αρχικά ως *Κοινότητα Κάτω Καλεσσών*, το όνομα της οποίας διορθώθηκε το 1940. Έδρα της ορίστηκε, από την αρχή, ο οικισμός Καλέσια (Κάτω Καλέσσα). Εκτός από την έδρα της περιλαμβάνει και το χωριό Άνω Καλέσια. Η απογραφή του 2011 αναφέρει:

* Άνω Καλέσια, τα (526)
* Κάτω Καλέσια, τα (729)

Συνολικά η κοινότητα έχει 1.255 κατοίκους και εκπροσωπείται από πενταμελές συμβούλιο με επικεφαλής τον Πρόεδρο κ. Κωνσταντίνο Δερμιτζάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Μαλεβιζίου
RealD 3D

Το **RealD 3D** είναι μια τεχνολογία ψηφιακής στερεοσκοπικής προβολής, που κατασκευάζεται και πωλείται από την RealD. Αυτή τη στιγμή είναι η περισσότερο ευρέως χρησιμοποιούμενη τεχνολογία για την παρακολούθηση ταινιών 3D στους κινηματογράφους. Σε όλο τον κόσμο, το RealD 3D έχει εγκατασταθεί σε περισσότερα από 26.500 σινεμά, από περίπου 1.200 εκθέτες σε 72 χώρες από τον Ιούνιο του 2015.

## Τεχνολογία
Η τεχνολογία κινηματογράφου RealD 3D είναι ένα πολωμένο σύστημα 3D που χρησιμοποιεί κυκλικά πολωμένο φως για την παραγωγή στερεοσκοπικής προβολής εικόνας . Το πλεονέκτημα της κυκλικής πόλωσης έναντι της γραμμικής πόλωσης είναι ότι οι θεατές μπορούν να γέρνουν το κεφάλι τους και να κοιτάζουν το σινεμά κανονικά, χωρίς να βλέπουν διπλές ή σκοτεινές εικόνες. Ωστόσο, όπως και με άλλα συστήματα, οποιαδήποτε σημαντική κλίση της κεφαλής θα οδηγήσει σε εσφαλμένη παράλλαξη και θα εμποδίσει τον εγκέφαλο να συγχωνεύσει σωστά τις στερεοσκοπικές εικόνες.

Ο υψηλής ανάλυσης, προτζέκτορας κινηματογράφου προβάλλει εναλλάξ τα καρέ του δεξιού και αριστερού ματιού, εναλλάσσοντας μεταξύ τους 144 φορές το δευτερόλεπτο. Ο προβολέας είναι είτε συσκευή DLP της Texas Instruments, είτε συσκευή LCOS (υγρός κρύσταλλος σε σιλικόνη) της Sony. Ένας ηλεκτρο-οπτικός διαμορφωτής υγρών κρυστάλλων push-pull που ονομάζεται ZScreen τοποθετείται ακριβώς μπροστά από τον φακό του προβολέα για να πολώνει εναλλάξ κάθε καρέ. Πολώνει κυκλικά τα πλαίσια δεξιόστροφα για το δεξί μάτι και αριστερόστροφα για το αριστερό μάτι. Το κοινό φοράει κυκλικά πολωμένα γυαλιά που έχουν αντίθετα πολωμένους φακούς που διασφαλίζουν ότι κάθε μάτι βλέπει μόνο το καθορισμένο πλαίσιο. Στο RealD Cinema, κάθε καρέ προβάλλεται τρεις φορές για να μειώσει το τρεμόπαιγμα, ένα σύστημα που ονομάζεται τριπλό φλας. Το αρχικό βίντεο παράγεται συνήθως με 24 καρέ ανά δευτερόλεπτο σε μάτι (συνολικά 48 καρέ/δευτερόλεπτο), που μπορεί να οδηγήσει σε ήπια θολώματα και κολλήματα στις οριζόντιες κινήσεις της κάμερας. Χρησιμοποιείται μια ασημένια οθόνη για τη διατήρηση της πόλωσης του φωτός κατά την ανάκλαση και για τη μείωση της απώλειας ανάκλασης για την αντιμετώπιση ορισμένων από τις σημαντικές απώλειες φωτός λόγω της απορρόφησης του φίλτρου πόλωσης. Το αποτέλεσμα είναι μια τρισδιάστατη εικόνα που φαίνεται να εκτείνεται πίσω και μπροστά από την ίδια την οθόνη.

## Εξωτερικοί σύνδεσμοι

* 
Κατηγορία:Τεχνολογία ταινίας και βίντεο
Κατηγορία:3D ταινίες
Κατηγορία:Φως
Κοινότητα Κορφών Ηρακλείου

Η **Τοπική** **Κοινότητα Κορφών** είναι κοινότητα του Δήμου Μαλεβιζίου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Κορφές. Περιλαμβάνοντας μόνον την έδρα της έχει 293 κατοίκους, σύμφωνα με την απογραφή του 2011 . Οι κάτωθι εκλέχθηκαν και την υπηρέτησαν (ή υπηρετούν) ως πρόεδροι :

## Παραπομπές


Κατηγορία:Δήμος Μαλεβιζίου
Πρωτάθλημα καλαθοσφαίρισης ανδρών Basket League 2022-2023

Το **Πρωτάθλημα καλαθοσφαίρισης ανδρών Basket League 2022-23** ήταν η 83η σεζόν του ελληνικού πρωταθλήματος καλαθοσφαίρισης ανδρών, της κορυφαίας επαγγελματικής κατηγορίας συλλογικής καλαθοσφαίρισης στην Ελλάδα. Η σεζόν ξεκίνησε στις 8 Οκτωβρίου 2022. Πρωταθλητής αναδείχθηκε ο Ολυμπιακός, για 2η συνεχόμενη και συνολικά 14η φορά στην ιστορία του, επικρατώντας στους τελικούς του πρωταθλήματος του Παναθηναϊκού, με σκορ 3-1. 

## Ομάδες

Ο προγραμματισμός μιλούσε για πρωτάθλημα 14 ομάδων, με τον υποβιβασμό μίας και την άνοδο δύο την προηγούμενη χρονιά, όμως όχι μόνο δεν αυξήθηκαν κατά 1 ομάδα αλλά μειώθηκαν κιόλας, καθώς είχαμε δύο αποχωρήσεις πριν την έναρξη.   

Η ΚΑΕ Λάρισα που τερμάτισε 4η την περασμένη σεζόν αποφάσισε να μην συμμετάσχει για οικονομικούς λόγους και αποχώρησε. 

Προβιβάστηκε από τη σεζόν 2021-22 της Α2 Εθνικής η ομάδα της Καρδίτσας και του Ψυχικού αλλά η ομάδα των Αθηνών δήλωσε και αυτή αδυναμία συμμετοχής για οικονομικούς λόγους. 

## Έδρες
### Τοποθεσίες και γήπεδα

## Κανονική περίοδος

### Βαθμολογία

### Αποτελέσματα

## Playoffs
Συμμετέχουν οι ομάδες που κατέκτησαν τις θέσεις 1 έως 8.

### Προημιτελικοί (στις 2 νίκες)

### Ημιτελικοί (στις 3 νίκες)

### Μικροί τελικοί (στις 3 νίκες)

### Τελικοί (στις 3 νίκες)

## Παραπομπές


## Εξωτερικοί σύνδεσμοι

* Επίσημος ιστότοπος της Basket League
* Επίσημος ιστότοπος της Ελληνικής Ομοσπονδίας Καλαθοσφαίρισης

Κατηγορία:Α1 εθνική κατηγορία καλαθοσφαίρισης ανδρών
Κατηγορία:Καλαθοσφαίριση το 2022
Κατηγορία:Καλαθοσφαίριση το 2023
Μπορίς Φιλάτοφ

Ο **Μπορίς Αλμπέρτοβιτς Φιλάτοφ** (, γενν. 7 Μαρτίου 1972, Ντνιπροπετρόφσκ, ΕΣΣΔ) είναι Ουκρανός πολιτικός, δημοσιογράφος, δικηγόρος, επιχειρηματίας, πρώην μέλος της Βερχόβνα Ράντα (2014) και εν ενεργεία δήμαρχος του Ντνιπρό.

## Βιογραφία
Στις 4 Μαρτίου 2014, διορίστηκε Αναπληρωτής Πρόεδρος της Περιφερειακής Κρατικής Διοίκησης του Ντνιπροπετρόφσκ για εσωτερικές υποθέσεις.

Στις βουλευτικές εκλογές της Ουκρανίας του 2014, ο Φιλάτοφ ως ανεξάρτητος υποψήφιος κέρδισε μια μονοβουλευτική περιφέρεια που βρίσκεται στο Ντνιπροπετρόφσκ με 56,66% των ψήφων και έγινε έτσι μέλος του ουκρανικού κοινοβουλίου (στις 27 Νοεμβρίου 2014).   Στο κοινοβούλιο προσχώρησε στον κομματικό συνασπισμό Ουκρόπ . 

Στις τοπικές εκλογές του 2015 στην Ουκρανία, ο Φιλάτοφ εξελέγη δήμαρχος του Ντνιπροπετρόφσκ (στις 15 Νοεμβρίου 2015) ως εκπρόσωπος του Ουκρόπ . Στις 24 Νοεμβρίου 2015 ο Φιλάτοφ παραιτήθηκε από μέλος του κοινοβουλίου. 

Τον Ιούνιο του 2020 ο Filatov ήταν ένας από τους ιδρυτές και εντάχθηκε στο νέο κόμμα Προποζίτσια . 

Ο Φιλάτοφ επανεξελέγη δήμαρχος του Ντνίπρο στις τοπικές εκλογές της Ουκρανίας το 2020, αυτή τη φορά ως μέλος της Προποζίτσια. 

## Αντιπαραθέσεις
Τον Σεπτέμβριο του 2014, ο Φιλάτοφ απείλησε δημόσια τον δημοσιογράφο Ανατόλι Σαρί, χρησιμοποιώντας άσεμνα λόγια και υποσχόμενος να χτυπήσει τον δημοσιογράφο. 

Στις 7 Απριλίου 2020, ο Ολεξάντρ Ντουμπίνσκι μοιράστηκε ένα στιγμιότυπο οθόνης (υποτίθεται ψεύτικο) στη σελίδα του στο Facebook στο οποίο, για λογαριασμό του Φιλάτοφ, υποσχέθηκε να πυροβολήσει κατοικίδια που περπατούν οι κάτοικοι στα πάρκα κατά τη διάρκεια της καραντίνας. Αργότερα, ο Ντουμπίνσκι έκανε μια άλλη δήλωση λέγοντας ότι ο Φιλάτοφ αφαίρεσε την αρχική του ανάρτηση σχετικά με τα κατοικίδια από τη σελίδα του και προσέβαλε τον δήμαρχο. Στην ενότητα σχολίων κάτω από την ανάρτηση του Ντουμπίνσκι με προσβολές, ο Φιλάτοφ απείλησε τον Ντουμπίνσκι χρησιμοποιώντας άσχημη γλώσσα με ακρωτηριασμούς που θα του επιβληθούν μόλις συναντηθούν και είπε κυριολεκτικά ότι το προσωπικό ασφαλείας του "Μπένια"(προφανώς του τοπικού ολιγάρχη Ίχορ Κολομόισκι ) δεν θα τον σώσει. Επιπλέον, ο Φιλάτοφ δημοσίευσε ο ίδιος μια ανάρτηση όπου αποκαλούσε (πιθανότατα) τον Ντουμπίνσκι «συνεργάτη του "γενειοφόρου Nana" (τοπικό ψευδώνυμο για τον Κολομόισκι)». 

## Παραπομπές


## Εξωτερικοί σύνδεσμοι

* 

Κατηγορία:Ουκρανοί δημοσιογράφοι
Γεώργιος Π. Λαζαρίδης

Ο **Γεώργιος  Λαζαρίδης** (1921-2004), του Πέτρου, ήταν Έλληνας χειρουργός οδοντίατρος και πολιτικός. Διατέλεσε βουλευτής από το 1963 έως το 1967.

## Βιογραφία
Γεννήθηκε το 1921  στην Σεβαστούπολη της Κριμαίας. Στην Ελλάδα ήρθε το 1923 με την οικογένεια του και εγκαταστάθηκαν στον Περδίκκα Εορδαίας όπου πέρασε τα παιδικά και τα πρώτα σχολικά του χρόνια. Παντρεύτηκε την Αλίκη Η. Καναβούτση με την οποία απέκτησε τρία παιδιά, τον Πέτρο, την Ιωάννα και τον Ηλία. 

Το 1959 πολιτεύτηκε στις δημοτικές εκλογές και εξελέγη δήμαρχος με πλειοψηφία 53%, διάφορες όμως πολιτικές παρεμβάσεις δεν του επέτρεψαν να ασκήσει τα καθήκοντα του. Το 1963 εκλέγεται βουλευτής της Ένωσις Κέντρου υπό τον Γεώργιο Παπανδρέου. Επανεκλέγεται το 1964 και ασκεί τα βουλευτικά του καθήκοντα μέχρι το πραξικόπημα του 1967.

Μετά την πτώση της χούντας πολιτεύτηκε ξανά το 1974 με την Ένωση Κέντρου - Νέες Δυνάμεις και συγκέντρωσε 4.528 ψήφους, χωρίς να εκλεγεί βουλευτής. Τον Μάιο του 1977 ανέλαβε γενικός διευθυντής του ΠΙΚΠΑ. επί πενταετία. 

Η αγάπη του για τον τόπο του τον οδήγησε στο να επιστρέψει στην Πτολεμαΐδα και ειδικότερα στον Περδίκκα. Απεβίωσε σε ηλικία 84 ετών στη Θεσσαλονίκη στις 24 Ιουλίου 2004 και κηδεύτηκε την επομένη στην ιδιαίτερη πατρίδα του, τον Περδίκκα.

## Παραπομπές


## Πηγές
* 

Κατηγορία:Βουλευτές Κοζάνης
Κατηγορία:Βουλευτές εκλεγμένοι με την Ένωση Κέντρου
Αλί Ασάντοφ

Ο **Αλί Ασάντοφ** (αζερικά: *Əli Hidayət oğlu Əsədov*, γεννημένος στις 30 Νοεμβρίου 1956) είναι Αζέρος πολιτικός που υπηρετεί ως πρωθυπουργός του Αζερμπαϊτζάν μετά τον διορισμό του στη θέση στις 8 Οκτωβρίου 2019 από τον πρόεδρο Ιλχάμ Αλίγιεφ.

## Πρώτα χρόνια
Γεννήθηκε στις 30 Νοεμβρίου 1956 στο Μπακού. Το 1974 αποφοίτησε από το 134ο Γυμνάσιο στο Μπακού και εισήλθε στο Ρωσικό Οικονομικό Πανεπιστήμιο Πλεχάνοφ στη Μόσχα, από το οποίο αποφοίτησε το 1978. Υπηρέτησε στον σοβιετικό στρατό από το 1978 έως το 1980 

Το 1980 άρχισε να εργάζεται ως επικεφαλής εργαστηριακός βοηθός στο Ινστιτούτο Οικονομικών Επιστημών της Ακαδημίας Επιστημών της ΣΣΔ του Αζερμπαϊτζάν. Ο Ασάντοφ συνέχισε την εκπαίδευσή του στο Ινστιτούτο Οικονομικών Επιστημών της Ακαδημίας Επιστημών της ΕΣΣΔ στη Μόσχα μεταξύ 1981 και 1984, όπου πήρε το μεταπτυχιακό του δίπλωμα στα Οικονομικά.

Το 1989-1995 εργάστηκε ως αναπληρωτής καθηγητής και επικεφαλής του Τμήματος στο Ινστιτούτο Κοινωνικής Διοίκησης και Πολιτικής Επιστήμης του Μπακού.

## Καριέρα
[μικρογραφία| Ο Asadov με τον [Πρόεδρος της Ουκρανίας|πρόεδρο της Ουκρανίας Βολοντίμιρ Ζελένσκι κατά την πρώτη του επίσκεψη στο Αζερμπαϊτζάν]]
Στις 1ες κοινοβουλευτικές εκλογές του Αζερμπαϊτζάν που διεξήχθησαν στις 12 Νοεμβρίου 1995, ο Αλί Ασαντόφ εξελέγη βουλευτής με αναλογική αντιπροσώπευση για τη θητεία 1995-2000, εκπροσωπώντας το Κόμμα του Νέου Αζερμπαϊτζάν.

Στις 17 Απριλίου 1998 διορίστηκε βοηθός του προέδρου του Αζερμπαϊτζάν για οικονομικές υποθέσεις. Σύμφωνα με το διάταγμα του προέδρου Ιλχάμ Αλίγιεφ της 30ής Νοεμβρίου 2012, ο Ασάντοφ διορίστηκε αναπληρωτής επικεφαλής της Προεδρικής Διοίκησης  και το 2017 βοηθός του Προέδρου του Αζερμπαϊτζάν για οικονομικές υποθέσεις. Ο Ασαντόφ θεωρείται στενός σύμμαχος του προέδρου Αλίεφ. Τον Οκτώβριο του 2019, μετά την παραίτηση του Νοβρούζ Μαμάντοφ, εξελέγη πρωθυπουργός με ψήφους 105 έναντι 0. Είναι επικεφαλής της 8ης κυβέρνησης του Αζερμπαϊτζάν .

## Βραβεία
* Τάγμα «Για την υπηρεσία στην πατρίδα» δεύτερου βαθμού (2012) 
* Τάγμα «Για Υπηρεσία στην Πατρίδα» πρώτου βαθμού (2016) 

## Παραπομπές


Κατηγορία:Αζέροι πανεπιστημιακοί
Κατηγορία:Πρωθυπουργοί του Αζερμπαϊτζάν
Κομητεία Χάρισον (Μισισίπι)

Η **Κομητεία Χάρισον** είναι μια από τις κομητείες της πολιτείας του Μισισίπι, στις Η.Π.Α. Πήρε το όνομά της από τον ένατο πρόεδρο των Η.Π.Α, τον Ουίλιαμ Χένρι Χάρισον. Έχει έκταση 2.530 τ.χιλ. και ο πληθυσμός της, το 2021, εκτιμάται ότι ήταν 209.000 κάτοικοι. Έχει δύο πρωτεύουσες, το Biloxi και το Γκάλφπορτ.

Το 1969 υπέστη μεγάλες ζημιές από τον Τυφώνα Καμίλ και το 2005 από τον Τυφώνα Κατρίνα.

## Παραπομπές


Κατηγορία:Κομητείες του Μισισίπι

## Εξωτερικοί σύνδεσμοι
*
Πάσο ντε λος Λίμπρες

Το **Πάσο ντε λος Λίμπρες** () είναι πόλη στα ανατολικά της επαρχίας Κοριέντες στη Μεσοποταμία της Αργεντινής. Είχε 43.251 κατοίκους σύμφωνα με την απογραφή του 2010, και είναι η έδρα του ομώνυμου νομού.
αριστερά|μικρογραφία|Μνημείο του Στρατηγού Χοακίν Μαδαριάγα.
Η πόλη βρίσκεται στη δεξιά (δυτική) όχθη του ποταμού Ουρουγουάη, απέναντι από την πόλη Ουρουγουαϊάνα του Ρίο Γκράντε ντο Σουλ της Βραζιλίας, με την οποία ενώνεται με μια οδική και σιδηροδρομική γέφυρα (Διεθνής Γέφυρα Πάσο ντε λος Λίμπρες-Ουρουγουαϊάνα). Η περιοχή εξυπηρετείται από το αεροδρόμιο του Πάσο ντε λος Λίμπρες .

## Κλίμα

## Παραπομπές


Κατηγορία:Πόλεις της Αργεντινής
Αθηναΐς Φιλόστοργος Α΄

Η **Aθηναΐς** *Φιλόστοργος Α΄*, που το επίθετό της σημαίνει *αυτή που αγαπά τα παιδιά της* (άκμασε τον 1ο αι. π.Χ.), ήταν από τον γάμο της βασίλισσα της Καππαδοκίας.

## Βιογραφία
Η Αθηναΐς ήταν μία Ελληνίδα ευγενής με άδηλη καταγωγή. Ήταν σύζυγος τού Καππαδόκη Πέρση ευγενή και βασιλιά Αριοβαρζάνη Α΄ *Φιλορωμαίου*  και μέσω τού γάμου της έγινε βασίλισσα της Καππαδοκίας. Ο Αριοβαρζάνης Α΄ βασίλευσε ως βασιλιάς της Καππαδοκίας από το 95 έως το 63/62 π.Χ.

Φαίνεται ότι όταν ο Αριοβαρζάνης Α΄ βασίλευσε ως βασιλιάς, μετά νυμφεύτηκε την Αθηναΐδα ως βασίλισσά του. Λίγα είναι γνωστά για το πώς βασίλευσε ως βασίλισσα και τη σχέση της με την οικογένειά της. Η Αθηναΐδα γέννησε στον Αριοβαρζάνη Α΄ δύο παιδιά: έναν γιο, τον 
* Αριοβαρζάνη Β΄ *Φιλοπάτορα* , που αργότερα διαδέχθηκε τον πατέρα του ως βασιλιάς και μία κόρη, την
* Ισιάδα *Φιλόστοργο*, που αργότερα παντρεύτηκε τον βασιλιά Αντίοχο Α΄ *Θεό* της Κομμαγηνής.

Η Αθηναΐς είναι επίσης γνωστή μέσω μίας σωζόμενης τιμητικής επιγραφής αφιερωμένης στον γιο της στην Αθήνα, που χρονολογείται από τα μέσα του 1ου αι. π.Χ.:

:Ο βασιλιάς Αριοβαρζάνης Φιλοπάτωρ, γιος τού βασιλιά
:Αριοβαρζάνη Φιλορωμαίου και της βασίλισσας
:Αθηναΐδος Φιλοστόργου, (τιμάται από) εκείνους στους οποίους είχε ανατεθεί
:από αυτόν η κατασκευή τού Ωδείου,
:Γάιο, και Μάρκο Στάλλιο, γιο του Γαΐου, και
:Μελάνιππο, ως ευεργέτης τους.

## Βιβλιογραφικές αναφορές

## Πηγές
* https://web.archive.org/web/20131102190417/http://www.ancientlibrary.com/smith-bio/0412.html
* Sherk, RK *Rome and the Greek East to the death of Augustus*, Cambridge University Press, 1984

Κατηγορία:Δυναστεία των Αριαραθιδών
Πρωθυπουργός του Καναδά

Ο **Πρωθυπουργός του Καναδά** (αγγλικά: *Prime Minister of Canada*, γαλλικά: *Premier Ministre du Canada*), είναι ο επικεφαλής της κυβέρνησης του Καναδά. Υπό το σύστημα Γουεστμίνστερ, ο πρωθυπουργός του Καναδά, κυβερνά με την εμπιστοσύνη της πλειοψηφίας της Βουλής των Κοινοτήτων του Καναδά. Ο πρωθυπουργός και το Υπουργικό Συμβούλιο (των οποίων τα μέλη διορίζει ο πρωθυπουργός) είναι συλλογικά υπεύθυνοι για τις πολιτικές και τις δράσεις τους ενώπιον του μονάρχη, του Κοινοβουλίου, του πολιτικού κόμματός τους και τελικώς του εκλογικού τους σώματος.

Ο πρωθυπουργός του Καναδά διορίζεται από τον Γενικό Κυβερνήτη του Καναδά, ο οποίος εκπροσωπεί τον εκάστοτε Μονάρχη του Ηνωμένου Βασιλείου (σήμερα τον Κάρολο Γ΄). Επίσης, συνήθως ο πρωθυπουργός είναι ο ηγέτης του μεγαλύτερου σε έδρες κόμματος στη Βουλή των Κοινοτήτων. Τέλος, οι πρωθυπουργοί με την ανάληψη των καθηκόντων τους, γίνονται ισόβια μέλη του *Μυστικού Συμβουλίου του Καναδά* (King's Privy Council for Canada).

Ο σημερινός και 24ος πρωθυπουργός του Καναδά, είναι ο **[[Μαρκ Κάρνεϊ]]**, ηγέτης του Φιλελεύθερου Κόμματος. Ανέλαβε τα καθήκοντά του στις 14 Μαρτίου 2025.

## Δείτε ακόμα
* Κατάλογος πρωθυπουργών του Καναδά

## Παραπομπές


## Εξωτερικοί σύνδεσμοι
* 

__ΕΥΡΕΤΗΡΙΟ__

Κατηγορία:Πολιτική του Καναδά
Κατηγορία:Πρωθυπουργοί του Καναδά
Βουλή των Κοινοτήτων του Καναδά

Η **Βουλή των Κοινοτήτων του Καναδά** (αγγλικά: *House of Commons of Canada*, γαλλικά: *Chambre des communes du Canada*) είναι η Κάτω Βουλή του ομοσπονδιακού Κοινοβουλίου του Καναδά, το οποίο περιλαμβάνει επίσης το Στέμμα (Βρετανός μονάρχης) και τη Γερουσία (Άνω Βουλή). Η Βουλή των Κοινοτήτων, συνεδριάζει στον Λόφο του Κοινοβουλίου στην Οττάβα.

Η Βουλή των Κοινοτήτων, είναι ένα δημοκρατικά εκλεγμένο αντιπροσωπευτικό σώμα, το οποίο περιλαμβάνει 338 βουλευτές (MPs ή *députés*). Τα μέλη της Βουλής, εκλέγονται με το σύστημα της απλής αναλογικής, σε κάθε μία από τις μονοεδρικές εκλογικές τους περιφέρειες.

## Ρόλος και εξουσίες
Η επίσημη ονομασία της Βουλής των Κοινοτήτων του Καναδά, είναι: αγγλικα: *The Honourable the Commons of Canada in Parliament assembled*, γαλλικά: *L'honorable les communes du Canada assemblés au Parlement*. 

Οι αρμοδιότητες και οι εξουσίες της Βουλής των Κοινοτήτων, υπερβαίνουν κατά πολύ τις αρμοδιότητες της Καναδικής Γερουσίας. Για παράδειγμα, το Υπουργικό Συμβούλιο και ο Πρωθυπουργός, είναι υπόλογο αποκλειστικά στη Βουλή των Κοινοτήτων. Παρόλα αυτά, για την νομοπαραγωγική διαδικασία, η έγκριση και των δύο κοινοβουλευτικών σωμάτων είναι απαραίτητη.

## Ιστορία
Ο νόμος της Βρετανικής Βόρειας Αμερικής του 1867 (σήμερα: Νόμος του Συντάγματος του 1867), δημιούργησε το Ντομίνιον του Καναδά (αποικία), και ίδρυσε την Βουλή των Κοινοτήτων στα πρότυπα της Βουλής των Κοινοτήτων του Ηνωμένου Βασιλείου και του συστήματος Γουέστμινστερ. Λόγω της ύπαρξης, των Επαρχιακών νομοθετικών σωμάτων, οι εξουσίες της ομοσπονδιακής Βουλής των Κοινοτήτων, είναι μικρότερες από αυτές της αντίστοιχης Βρετανικής Βουλής των Κοινοτήτων. 

Μέχρι το Καταστατικό του Γουέστμινστερ του 1931, το οποίο έδωσε μεγαλύτερη αυτονομία στη Βουλή των Κοινοτήτων του Καναδά, μέχρι τότε ήταν σχεδόν υποχείριο της Βρετανικής Βουλής. Με τον Καναδικό Νόμο του 1982, τερματίστηκαν όλες οι εξουσίες της Βουλής των Κοινοτήτων του Ηνωμένου Βασιλείου, έναντι του Καναδικού Κοινοβουλίου.

## Εκλογικές περιφέρειες

## Παραπομπές
Κατηγορία:Πολιτική του Καναδά
Κατηγορία:Νομοθετικά σώματα
__ΕΥΡΕΤΗΡΙΟ__
Κατάλογος βασιλέων της Κυρήνης

Η πόλη **[[Κυρήνη]]** στην περιοχή **[[Κυρηναϊκή]]** ήταν μία ελληνική αποικία στις ακτές της Βόρειας Αφρικής, στη σημερινή βορειοανατολική Λιβύη, που ιδρύθηκε από Δωριείς αποίκους από τη Θήρα (σημερινή Σαντορίνη) τον 7ο αι. π.Χ. Οι βασιλείς της Κυρήνης λάμβαναν μία επαναλαμβανόμενη μεταθανάτια λατρεία ως ηρώων, όπως αυτή των Δωριέων βασιλέων της Σπάρτης. 

## [[Δυναστεία των Βαττιαδών]], 632–440 π.Χ.

* Βάττος Α΄ 630–600 π.Χ
* Αρκεσίλαος Α΄ 600–583 π.Χ
* Βάττος Β΄ 583–560 π.Χ
* Αρκεσίλαος Β΄ 560–550 π.Χ
* Λέαρχος 550 π.Χ.
* Βάττος Γ΄ 550–530 π.Χ
* Αρκεσίλαος Γ΄ 530–515 π.Χ
* Βάττος Δ΄ 515–465 π.Χ
* Αρκεσίλαος Δ΄ 465–440 π.Χ

Το 440 π.Χ. η Κυρήνη έγινε δημοκρατία, υπό την περσική επικυριαρχία (κάτω από την οποία ήταν οι τελευταίοι βασιλείς από τον Αρκεσίλαο Γ΄ και μετά). Η Κυρήνη κατακτήθηκε από τον Μεγάλο Αλέξανδρο το 331 π.Χ. και έπεσε στο μερίδιο τού Πτολεμαίου Α΄ στη διαίρεση της αυτοκρατορίας τού Αλεξάνδρου από τους διαδόχους του. Το 276 π.Χ. επιβεβαίωσε εκ νέου την ανεξαρτησία της. 

## Υπό τους Πτολεμαίους, 276–249 π.Χ.

* Μάγας 276–250 π.Χ
* Δημήτριος ο *Καλός* 250–249 π.Χ

Το 249 π.Χ. η Κυρήνη έγινε και πάλι δημοκρατία, αλλά αποκαταστάθηκε στον έλεγχο των Πτολεμαίων το 246 π.Χ. Από το 163 π.Χ. η Κυρήνη είχε περιστασιακά δικούς της ηγεμόνες από τη δυναστεία των Πτολεμαίων.

## Υπό τους Πτολεμαίους, 163–30 π.Χ.

* Πτολεμαίος Η΄ Φύσκων 163–116 π.Χ.
* Πτολεμαίος Απίων 116–96 π.Χ.
* *Ρωμαϊκή Δημοκρατία* 96–75 π.Χ.

Το 75 π.Χ. η πόλη έγινε μέρος μίας ρωμαϊκής επαρχίας, αλλά αποδόθηκε στους Πτολεμαίους από τον Μάρκο Αντώνιο το 37 π.Χ. Το 34 π.Χ. η Κλεοπάτρα Ζ΄ και η κόρη τού Μ. Αντώνιου, Κλεοπάτρα-Σελήνη Β΄, έγινε βασίλισσα της Κυρήνης, αλλά η πόλη επέστρεψε στη Ρώμη μετά την κατάκτηση της Αιγύπτου από τον Αύγουστο το 30 π.Χ.

## Βιβλιογραφικές αναφορές

Κατηγορία:Πρώην βασίλεια
Κατηγορία:Ηγεμόνες της Κυρήνης
Βάττος Β΄ της Κυρήνης

Ο **Βάττος Β΄** ο *Ευδαίμων*, λατιν.: *Felix* (άκμασε π. 583 έως 560 π.Χ.) ήταν ο τρίτος Έλληνας βασιλιάς της Κυρηναϊκής και της πρωτεύουσάς της Κυρήνης και μέλος της δυναστείας των Βαττιαδών.

## Καταγωγή
Ο Βάττος Β΄ ήταν γιος τού δεύτερου βασιλιά των Κυρηναίων Αρκεσίλαου Α΄ και μίας άγνωστης μητέρας. Ο εκ πατρός παππούς ήταν ο Bάττος Α΄, ιδρυτής της ελληνικής αποικίας στην Αφρική. Αδελφή του Βάττου Β΄ ήταν η πριγκίπισσα Κρίτολα και ήταν θεία του Aρκεσίλαου Β΄. Ήταν επίσης μητέρα του Πολύαρχου και της μελλοντικής βασίλισσας των Κυρηναίων Ερυξώς. Η Ερυξώ θα παντρευτεί αργότερα τον γιο τού Βάττου Β΄, τον Αρκεσίλαο Β΄.

## Μαντείο
Ένας χρησμός που διδόταν στους Δελφούς ενθάρρυνε ανθρώπους από διάφορα μέρη από την Ελλάδα, ιδιαίτερα από την Πελοπόννησο, την Κρήτη και τα άλλα νησιά, να εγκατασταθούν στην Κυρήνη. Ο Βάττος κάλεσε επίσης τους Έλληνες να μετακομίσουν στη Λιβύη.

Το μαντείο διατύπωσε ότι οι άνθρωποι που δεν θα εγκατασταθούν ποτέ στην απολαυστική Λιβύη, μία μέρα θα το μετάνιωναν. Ο χρησμός που δόθηκε, προκάλεσε μεγάλη βιασύνη μεταξύ των Ελλήνων να μεταβούν στην Κυρήνη.

## Μάχη του Πηγαδιού της Θαίστιδος
Ο Αδίκραν έστειλε μία πρεσβεία στον Αιγύπτιο Φαραώ Απρίη. Ο Απρίης συγκέντρωσε την ισχυρή του δύναμη και τους έστειλε στην Κυρήνη, για να κηρύξουν τον πόλεμο στους Έλληνες. Γύρω στο 570 π.Χ. οι Αιγύπτιοι, ο Βάττος Β΄ και οι Κυρηναίοι βάδισαν στο πηγάδι της Θέστιδας στην Ίρασα, για να συμπλακούν σε πόλεμο. Οι Κυρηναίοι νίκησαν τον αιγυπτιακό στρατό. Πολύ λίγοι Αιγύπτιοι επέζησαν και επέστρεψαν στην πατρίδα τους. Ο Ηρόδοτος αναφέρει ότι οι Αιγύπτιοι δεν είχαν πολεμική εμπειρία εναντίον των Ελλήνων και δεν είχαν πάρει αυτή τη μάχη στα σοβαρά. Ο Ηρόδοτος αναφέρει επίσης ότι αυτή ήταν η πρώτη μάχη, που έδωσαν ποτέ Έλληνες και Αιγύπτιοι μεταξύ τους.

Η νίκη στο Πηγάδι της Θέστιδος επιβεβαίωσε την κυριαρχία της Κυρήνης και την ίδρυση της Κυρηναϊκής και των νέων ιδρυτικών πόλεων της. Ο Βάττος Β΄ έκανε επίσης συμμαχία με τον νέο Αιγύπτιο Φαραώ Άμασι Β΄.

## Το τέλος
Ο Πλούταρχος θεωρεί τον Bάττο Β΄ ως έναν άξιο και τιμημένο άνθρωπο. Ο Bάττος Β΄ απεβίωσε το 560 π.Χ. και τάφηκε κοντά στον πατέρα του και τον παππού του. Η γυναίκα του Bάττου είναι άγνωστη και τη διαδέχθηκε ο γιος του Aρκεσίαλος Β΄.

## Δείτε επίσης
* Κατάλογος των Βασιλέων της Κυρήνης

## Πηγές
* Ηρόδοτος, Οι Ιστορίες, Βιβλίο 4.
* Morkot, R., *The Penguin Historical Atlas of Ancient Greece*, Penguin Books, The Bath Press - Avon, Μεγάλη Βρετανία, 1996.
* Burn, A R. *The Penguin History Greece*, Penguin Books, Clay Ltd, St Ives P/C, Αγγλία, 1990.
* Λεξικό Ελληνικής και Ρωμαϊκής Βιογραφίας και Μυθολογίας: Abaeus-Dysponteus, επιμέλεια Sir William Smith
* Cyrenaica  στο Livius.org
* "Cyrene" σε *Λεξικό Ελληνικής και Ρωμαϊκής Γεωγραφίας*, του William Smith (1873)
* Πλουτάρχου Αρετές Γυναικών 

Κατηγορία:Ηγεμόνες της Κυρήνης
Βάττος Δ΄ της Κυρήνης

Ο **Bάτος Δ΄** ο *Καλός* (κυβέρνησε 515 π.Χ. - 465 π.Χ.) ήταν ο έβδομος και ο προτελευταίος από τους Έλληνες βασιλείς της Κυρηναϊκής, από τη δυναστεία των Βαττιαδών. Ήταν ο πρώτος Κυρηναίος βασιλιάς, που κυβέρνησε ως πελάτης βασιλιάς υπό την Περσική Αυτοκρατορία.

## Καταγωγή
Ο Βάτος Δ΄ ήταν γιος και μοναχοπαίδι του πέμπτου βασιλιά των Κυρηναίων, Αρκεσίλαου Γ΄. Η μητέρα του ήταν κόρη του Αλαζίρ, ενός Λίβυου, που υπηρέτησε ως κυβερνήτης της Βάρκης. Ο Ηρόδοτος αναφέρει ότι ο πατέρας του, και ο εκ μητρός παππούς του του, ήταν συγγενείς και η εκ μητρός γιαγιά του είναι άγνωστη.

## Βασιλεία
Ο Βάττος Δ΄ διαδέχθηκε την εκ πατρός γιαγιά του Φερετίμα στα τέλη του 515 π.Χ. Είχε αποβιώσει από δερματική ασθένεια στην Αίγυπτο. Από το 515 π.Χ. έως το 465 π.Χ. ο Βάττος Δ΄ κυβέρνησε ως βασιλιάς της Κυρηναϊκής. Πολύ λίγα είναι γνωστά για τη βασιλεία του, αν και φαίνεται ότι η βασιλεία του ήταν ειρηνική. Κατά τη διάρκεια της βασιλείας του, η Κυρηναϊκή εξήγαγε σιτάρι, κριθάρι, ελαιόλαδο και σίλφιο (ένα εξαφανισμένο πλέον φυτό που είχε αρωματικές και φαρμακευτικές ιδιότητες). Τάφηκε κοντά στους πατρικούς του προγόνους και τον διαδέχθηκε ο γιος του Αρκεσίλαος Δ΄.

## Δείτε επίσης
* Κατάλογος βασιλέων της Κυρήνης
* Σίλφιο

## Πηγές
* Ηρόδοτος, Οι Ιστορίες, Βιβλίο 4
* Smith, W, Λεξικό Ελληνικής και Ρωμαϊκής Βιογραφίας και Μυθολογίας, Τόμος 1
* https://www.livius.org/ct-cz/cyrenaica/cyrenaica.html 
* http://www.mediterranees.net/dictionnaires/smith/cyrene.html

Κατηγορία:Ηγεμόνες της Κυρήνης
Κοινότητα Μπισδουνίου

Η **Κοινότητα Μπισδουνίου** ή **Ελεούσης** είναι κοινότητα του Δήμου Ζίτσας στην Περιφερειακή Ενότητα Ιωαννίνων της Ηπείρου, η οποία συστάθηκε το 1919 με το ΦΕΚ 184Α - 19/08/1919 και ως έδρα της ορίστηκε το Μέγα Μπισδούνι (η παλιά ονομασία της Ελεούσας) Η κοινότητα αποτελείται μόνο από την Ελεούσα και σύμφωνα με την απογραφή του 2011 έχει ως πληθυσμό 3.484 κατοίκους. 

Οι μέχρι σήμερα διατελέσαντες πρόεδροι της κοινότητας είναι:

## Παραπομπές


Κατηγορία:Δήμος Ζίτσας
She-Hulk: Attorney at Law

Το ***She-Hulk: Attorney at Law*** είναι Αμερικανική τηλεοπτική μίνι σειρά η οποία δημιουργήθηκε από τη Τζέσικα Γκάο, για τη συνδρομητική πλατφόρμα Disney+, και είναι βασισμένη στον χαρακτήρα των Marvel Comics, Τζένιφερ Γουόλτερς / She-Hulk. Αποτελεί την όγδοη τηλεοπτική σειρά του κινηματογραφικού σύμπαντος της Marvel (MCU), η οποία έγινε σε παραγωγή των Marvel Studios. Η ιστορία της συμβαδίζει με τα γεγονότα των ταινιών του MCU και ακολουθεί τη Τζένιφερ Γουόλτερς, μία δικηγόρο η οποία ειδικεύεται σε υποθέσεις σχετικές με υπερανθρώπους. Η ίδια μετατρέπεται επίσης στην πράσινη υπερηρωίδα, She-Hulk. H Γκάο ανέλαβε ως επικεφαλής σεναριογράφος, ενώ η Κατ Κόιρο ως επικεφαλής της σκηνοθετικής ομάδας.

Η Τατιάνα Μασλάνι πρωταγωνιστεί ως Τζένιφερ Γουόλτερς / She-Hulk, πλαισιωμένη από τους Τζαμίλα Τζαμίλ, Τζίντζερ Γκονζάγκα, Μαρκ Ράφαλο, Τζος Σεγκάρα, Μαρκ Λιν-Μπέικερ, Τες Μαλής Κινκέιτ, Τιμ Ροθ, Megan Thee Stallion, Μπένεντικτ Γουόνγκ, Ρενέ Ελίζ Γκόλτζμπερι, Τζον Μπας, Ρις Κόιρο, Γκρίφιν Μάθιους, Πάτι Χάρισον, Στιβ Κούλτερ, Τσάρλι Κοξ, Μπράντον Στάνλεϊ και Ντρου Μάθιους. Η σειρά ανακοινώθηκε επίσημα τον Αύγουστο του 2019 και η Γκάο προσλήφθηκε τον Νοέμβριο της ίδιας χρονιάς. Τον Σεπτέμβριο του 2020 προσλήφθηκαν η Κόιρο για να σκηνοθετήσει αρκετά επεισόδια και η Μασλάνι για τον πρωταγωνιστικό ρόλο. Μέχρι τον Δεκέμβριο, οι Ροθ και Ράφαλο είχαν προστεθεί στο καστ, ενώ στη σκηνοθετική ομάδα προστέθηκε και η Ανού Βάλια. Τα γυρίσματα ξεκίνησαν στα μέσα Απριλίου του 2021 στην Ατλάντα της Τζόρτζια και κράτησαν μέχρι τα μέσα Αυγούστου. Ο υπότιτλος της σειράς, *Attorney at Law*, προστέθηκε τον Μάιο του 2022.

Το *She-Hulk: Attorney at Law* έκανε πρεμιέρα στις 18 Αυγούστου 2022 και ολοκληρώθηκε στις 13 Οκτωβρίου 2022, αποτελούμενη συνολικά από εννέα επεισόδια. Αποτελεί την τελευταία τηλεοπτική σειρά της Τέταρτης Φάσης του MCU, ενώ έλαβε γενικά θετικές κριτικές, με τους κριτικούς να επαινούν την ερμηνεία της Μασλάνι, αλλά να επικρίνουν τα οπτικά εφέ.

## Σύνοψη
Η Τζένιφερ Γουόλτερς είναι μία 30χρονη δικηγόρος η οποία ζει μόνη, χωρίς σύντροφο, και η ζωή της περιπλέκεται όταν ξαφνικά αποκτά υπερδυνάμεις και μπορεί να μετατρέπεται στην πράσινη υπερηρωίδα She-Hulk.

## Παραπομπές


## Εξωτερικοί σύνδεσμοι

*
*
*She-Hulk: Attorney at Law στο Disney+

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές επιστημονικής φαντασίας
Κατηγορία:Τηλεοπτικές σειρές βασισμένες σε κόμικς της Marvel
Κατηγορία:Τηλεοπτικές σειρές της Τέταρτης Φάσης του Κινηματογραφικού Σύμπαντος της Marvel
Κατηγορία:Τηλεοπτικές σειρές της Marvel Studios
Κατηγορία:Τηλεοπτικές σειρές γυρισμένες στα Trilith Studios
Δημοσκοπήσεις για τις Ιταλικές γενικές εκλογές 2022

Ανάμεσα στις Ιταλικές γενικές εκλογές του 2018 και σε αυτές του 2022 διεξήχθησαν διάφορες '''δημοσκοπήσεις''' που κατέγραφαν τις προτιμήσεις των ψηφοφόρων. Τα αποτελέσματα πολλών από τις δημοσκοπήσεις που διενεργήθηκαν παρουσιάζονται σε αυτό το άρθρο. Το άρθρο καλύπτει το χρονικό διάστημα ανάμεσα στις δύο εκλογικές αναμετρήσεις, δηλαδή από τις 4 Μαρτίου του 2018 έως τις 25 Σεπτεμβρίου του 2022, οπότε και πραγματοποιήθηκαν οι **[[Ιταλικές γενικές εκλογές 2022|Ιταλικές γενικές εκλογές του 2022]]**.

## Γραφική αναπαράσταση

## Αναλυτικά τα αποτελέσματα των δημοσκοπήσεων

### 2022

### 2020 και 2021

### 2018 και 2019

## Παραπομπές


Κατηγορία:Ιταλικές εκλογές
NGC 3501

Ο **[[Νέος Γενικός Κατάλογος|NGC]] 3501** είναι σπειροειδής γαλαξίας ο οποίος απέχει περίπου 80 εκατομμύρια έτη φωτός και βρίσκεται στον αστερισμό Λέοντα. Ανήκει στην Ομάδα γαλαξιών NGC 3607 που με τη σειρά της ανήκει στις Ομάδες γαλαξιών Λέοντα II, στα όρια του Υπερσμήνους της Παρθένου. Ο αστρονόμος Εντουάρ Στεφάν (Édouard Stephan) ανακάλυψε τον γαλαξία αυτόν στις 23 Απριλίου 1881.

## Παραπομπές


## Αναφορές

## Εξωτερικοί σύνδεσμοι
* 

3501
33343
06116
Κατηγορία:Σπειροειδείς γαλαξίες
Κατηγορία:Λέων (αστερισμός)
+03-28-051
Κρίτολα η Κυρηναία

Η **Κρίτολα** (άκμασε το 550 π.Χ.) ήταν Ελληνίδα της Λιβύης, πριγκίπισσα της Κυρηναϊκής και της πρωτεύουσάς της Κυρήνης και ήταν μέλος της δυναστείας των Βαττιαδών.

Ήταν κόρη του Αρκεσίλαου Α΄, του δεύτερου βασιλιά της Κυρηναϊκής, ενώ η μητέρα της είναι άγνωστη. Ο εκ πατρός παππούς της ήταν ο Βάττος Α΄, ο πρώτος βασιλιάς της Κυρήνης, και ο αδελφός της Βάττος Β΄ θα ήταν ο μελλοντικός βασιλιάς των Κυρηναίων. Η Κρίτολα ήταν η θεία και η πεθερά τού μελλοντικού βασιλιά των Κυρηναίων Αρκεσίλαου Β΄.

Λίγα είναι γνωστά για την Κρίτολα. Σύμφωνα με τον Πλούταρχο, φημιζόταν για τη μεγάλη της αξιοπρέπεια και έχαιρε μεγάλης εκτίμησης από όλους τους πολίτες. Ο Κρίτολα παντρεύτηκε έναν Έλληνα Κυρηναίο ευγενή, ωστόσο το όνομά του είναι άγνωστο. Το πρώτο της παιδί ήταν ένας γιος, που τον έλεγαν:
* Πολύαρχο και το μικρότερο παιδί της ήταν η μοναχοκόρη της:
* Ερυξώ. 

Ο Πλούταρχος αναφέρει ότι η Κρίτολα από τον σύζυγό της είχε και άλλους γιους, ωστόσο ο ιστορικός δεν αναφέρει τα ονόματά τους. Η Ερυξώ θα γινόταν μελλοντικά η βασίλισσα της Κυρηναϊκής και θα γινόταν η μητέρα του μελλοντικού Κυρηναίου βασιλιά Βάτου Γ΄.

Ο σύζυγός της γύρω στο 550 π.Χ. δολοφονήθηκε από τον Λέαρχο, αντίπαλο τού ανιψιού της Αρκεσίλαου Β΄. Ο σύζυγος της Κρίτολας είχε αποβιώσει λίγο πριν η Ερυξώ και ο Πολύαρχος σχεδιάσουν να σκοτώσουν τον Λέαρχο, ο οποίος είχε πιο πριν δολοφονήσει τον Αρκεσίλαο Β΄. Όταν ο Λέαρχος δολοφονήθηκε, ο εγγονός της Βάττος Γ΄ ανακηρύχθηκε βασιλιάς από τον Πολύαρχο.

Ο Κρίτολα υποστήριξε τον Πολύαρχο, που ταξίδευσε για να ζητήσει συγγνώμη από τον Αιγύπτιο φαραώ Άμασι Β΄ για να σώσει την Κυρηναϊκή. Ο Πλούταρχος αναφέρει ότι ζούσε ακόμη, όταν ο Βάττος Γ΄ (βασ. 550 π.Χ.-530 π.Χ.) έγινε βασιλιάς και επίσης δηλώνει ότι τότε ήταν ηλικιωμένη.

## Πηγές
* http://www.bostonleadershipbuilders.com/plutarch/moralia/virtues_of_women.htm 
* Λεξικό Ελληνικής και Ρωμαϊκής Βιογραφίας και Μυθολογίας: Abaeus-Dysponteus, επιμέλεια Sir William Smith
* Plutarch, Moralia, p531 Bravery of Women, (Μέρος 2 από 2)

Κατηγορία:Αρχαίοι Κυρηναίοι
Π.Α.Ο.Κ. (πυγμαχία)

:*Το λήμμα αναφέρεται στο τμήμα πυγμαχίας του ΠΑΟΚ. Για τα υπόλοιπα τμήματα δείτε το λήμμα [[Πανθεσσαλονίκειος Αθλητικός Όμιλος Κωνσταντινουπολιτών|ΠΑΟΚ]]* 

Το **τμήμα πυγμαχίας του ΠΑΟΚ**, ιδρύθηκε το 1964 από τον προπονητή Νίκο Ιωαννίδη.

## Ιστορία
Ο ιδρυτής του τμήματος, Νίκος Ιωαννίδης παρέμεινε στον σύλλογο μέχρι το 1966. Αντικαταστάθηκε από τον βετεράνο πρωταθλητή Νίκο Θωμαΐδη ο οποίος έμεινε στον σύλλογο μέχρι το 1977. Διάδοχος του υπήρξε ο Νίκος Παναγιωτόπουλος ο οποίος υπήρξε προπονητής για 13 συνεχόμενα χρόνια. Η ομάδα του ΠΑΟΚ άρχισε να πρωταγωνιστεί την περίοδο 1977-78 όταν απαρτιζόταν από τους αθλητές Παπαβασιλείου, Κλειδαρά, Φιλίνα, Βαφειάδη, Παρασκευόπουλο, Χρυσίδη, Μυλωνά και Τουμπουλίδη.

Κορυφαίος πυγμάχος του συλλόγου είναι ο Ηλίας Παυλίδης ο οποίος έφτασε δύο φορές στην οκτάδα των Ολυμπιακών αγώνων στα 81 κιλά. Στους Αγώνες του 2004 έχασε τη δυνατότητα να κατακτήσει ένα μετάλλιο, καθώς στον προημιτελικό αν και προηγούταν με 19-12 του Αιγύπτιου Αχμέντ Ισμαήλ, ο αγώνας διακόπηκε στις αρχές του τρίτου γύρου του λόγω τραυματισμού, ο οποίος όμως προκλήθηκε από αντιαθλητικό χτύπημα το οποίο έμεινε ατιμώρητο από τους διαιτητές.

Το 2022 ο πυγμάχος του ΠΑΟΚ Βαγγέλης Νανιτζανιάν κατέκτησε το χάλκινο μετάλλιο στους Μεσογειακούς Αγώνες του Ομάν
Τον Οκτώβριο του 2022, ο πυγμάχος Θωμάς Μποδιτσόπουλος κατέκτησε το χρυσό μετάλλιο στο διεθνές τουρνουά Nevidlivi Heroji, το οποίο διεξήχθη στη Σερβία.

## Τίτλοι

* 2 Πρωταθλήματα Ελλάδας ανδρών: 2003, 2007
*1 Πανελλήνιο Πρωτάθλημα Νέων Γυναικών:2024
*1 Πρωτάθλημα Νεανίδων:2024

## Παραπομπές


Πυγμαχία

Κατηγορία:Ελληνικοί σύλλογοι πυγμαχίας
Νικολάι Μοϊσέγιεφ

Ο **Νικολάι Ντμίτριεβιτς Μοϊσέγιεφ** (ρωσ. Никола́й Дми́триевич Моисе́ев, 3 Δεκεμβρίου 1902 &ndash; 6 Δεκεμβρίου 1955) ήταν Σοβιετικός αστρονόμος, ειδικός στην ουράνια μηχανική.

## Βιογραφία
Ο Μοϊσέγιεφ γεννήθηκε στο Περμ της Ρωσίας. Ο πατέρας του, Ντμίτρι Σεργκέγιεβιτς Μοϊσέγιεφ, ήταν πλοίαρχος φρεγάτας στον ποταμό  κατά τον Ρωσοϊαπωνικό Πόλεμο του 1905.

Το 1938 ο Νικολάι Μοϊσέγιεφ έγινε πρόεδρος του Τμήματος Ουράνιας Μηχανικής στο Κρατικό Πανεπιστήμιο της Μόσχας, θέση στην οποία παρέμεινε μέχρι τον θάνατό του. Οι βασικές εργασίες του αφορούσαν μαθηματικές μεθόδους για αστρονομικούς υπολογισμούς και τη θεωρία της δημιουργίας των κομητών. Δίδαξε επίσης ανώτερα μαθηματικά στη Στρατιωτική Ακαδημία Ζουκόφσκι και έφερε τον βαθμό του σμηνάρχου-μηχανικού της σοβιετικής πολεμικής αεροπορίας. Την τετραετία 1939-1943 είχε διατελέσει Διευθυντής του Κρατικού Αστρονομικού Ινστιτούτου Στέρνμπεργκ και οργάνωσε το εθνικό σύστημα ραδιοσημάτων για την παροχή του ακριβούς χρόνου.

Ο Μοϊσέγιεφ τιμήθηκε επανειλημμένα με παράσημα, μεταξύ των οποίων το Τάγμα του Λένιν, το Τάγμα του Μεγάλου Πατριωτικού Πολέμου και δύο Παράσημα του Ερυθρού Αστέρα. Πέθανε στη Μόσχα σε ηλικία 52 ετών, τρία μόλις χρόνια μετά τον θάνατο της μητέρας του Λύντια.

## Ονομάσθηκαν προς τιμή του
* Ο κρατήρας Μοϊσέγιεφ στην αόρατη από τη Γη πλευρά της Σελήνης.
* Ο αστεροειδής 3080 Μοϊσέγιεφ (Moisseiev), που ανακαλύφθηκε το 1935.

## Εξωτερικοί σύνδεσμοι
* Βιογραφικά στοιχεία (στη ρωσική γλώσσα)

## Παραπομπές


Κατηγορία:Σοβιετικοί αστρονόμοι
Κατηγορία:Ρώσοι αστρονόμοι
Αλλάλ αλ-Φασί

Ο **Μουχάμαντ Αλλάλ αλ-Φασί** (علال الفاسي στην αραβική, 10 Ιανουαρίου 1910 – 13 Μαΐου 1974), ήταν Μαροκινός πολιτικός, συγγραφέας, ποιητής και μελετητής του Ισλάμ.

## Πολιτική
Ο Αλλάλ αλ-Φασί γεννήθηκε στη μεγάλη πόλη Φεζ του Μαρόκου και σπούδασε στο εκεί Πανεπιστήμιο Αλ-Καραουιγίν, όπου είχε καθηγητή (και μέντορά του αργότερα για πολλά χρόνια) τον Αμπντεσλάμ Σεργκινί. Ο Αλλάλ αλ-Φασί ίδρυσε το εθνικιστικό Κόμμα Ιστικλάλ (δηλαδή «της ανεξαρτησίας»), που υπήρξε μια οδηγήτρια δύναμη μαζί με τον «Μαροκινό Απελευθερωτικό Στρατό» (*jaish at-tahreer*), για τον μαροκινό αγώνα της ανεξαρτησιας από το γαλλικό αποικιοκρατικό καθεστώς. Ωστόσο ο ίδιος έφυγε από το κόμμα στα μέσα της δεκαετίας του 1950, συμπαρατασσόμενος με τους ένοπλους επαναστάτες και αντάρτες πόλεων, που επιδίδονταν σε ένοπλο αγώνα κατά της γαλλικής κυριαρχίας, ενώ οι περισσότεροι εθνικιστές προτιμούσαν μια διπλωματική λύση. Το 1956, καθώς το Μαρόκο κέρδισε την ανεξαρτησία του, ο Αλλάλ αλ-Φασί επανήλθε στο κόμμα και παρουσίασε τα επιχειρήματά του υπέρ της διεκδικήσεως εδαφών «που κάποτε υπήρξαν μαροκινά» στην εφημερίδα *Αλ-Αλάμ* (= «Η σημαία»). Το 1959, μετά την απόσχιση του αριστερής «Εθνικής Ενώσεως Λαϊκών Δυνάμεων» (UNFP) από το κόμμα Ιστικλάλ, ο αλ-Φασί έγινε ο αρχηγός του Ιστικλάλ.

Το 1962 ο αλ-Φασί διετέλεσε για μικρό χρονικό διάστημα Υπουργός Ισλαμικών Υποθέσεων. Το επόμενο έτος εκλέχθηκε βουλευτής. Στο Κοινοβούλιο του Μαρόκου αναδείχθηκε ως ηγέτης της αντιπολιτεύσεως κατά τη δεκαετία του 1960 και τις αρχές της δεκαετίας του 1970, αγωνιζόμενος εναντίον των συνταγματικών μεταρρυθμίσεων του βασιλέως Χασάν Β΄, οι οποίες ήσαν αντικοινοβουλευτικές.

Ο Αλλάλ αλ-Φασί πέθανε από καρδιακή προσβολή σε ηλικία 64 ετών ενώ βρισκόταν σε επίσκεψη στη Ρουμανία, όπου επρόκειτο να συναντηθεί με τον Νικολάε Τσαουσέσκου.

Το φράγμα στον ποταμό Σεμπού κοντά στη Φεζ, που ολοκληρώθηκε το 1991, ονομάσθηκε προς τιμή του «Φράγμα Αλλάλ αλ-Φασί».

## Ως ποιητής και συγγραφέας
Ο Αλλάλ αλ-Φασί δημοσίευσε την πρώτη ποιητική συλλογή του σε ηλικία μόλις 15 ετών, το 1925. Το 1948 συνέγραψε στην αραβική γλώσσα βιβλίο με τίτλο *Τα κινήματα ανεξαρτησίας στην αραβική Βόρεια Αφρική*, που μεταφράσθηκε το 1954 στη γαλλική γλώσσα ως *Les mouvements indépendantistes au Maroc*.

## Παραπομπές


## Εξωτερικοί σύνδεσμοι
* Βιογραφικά του Αλλάλ αλ-Φασί στην *Encyclopedia.com*

Κατηγορία:Μαροκινοί πολιτικοί
Κατηγορία:Μαροκινοί συγγραφείς
Κατηγορία:Ποιητές του 20ού αιώνα
Κατάλογος ηγεμόνων της Κομμαγηνής

Το βασίλειο της Κομμαγηνής ήταν ένα μικρό μακεδονικό βασίλειο  στη νότια Μ. Ασία στην Αντιόχεια, το οποίο ξεκίνησε τη ζωή του ως υποτελές κράτος της Αυτοκρατορίας των Σελευκιδών και αργότερα έγινε ανεξάρτητο βασίλειο, πριν τελικά προσαρτηθεί από τη Ρωμαϊκή Αυτοκρατορία το 72.

## Σατράπες της Κομμαγηνής, 290–163 π.Χ.
### [[Δυναστεία των Οροντιδών]]
* Σάμης Α΄ της Αρμενίας 290–260 π.Χ.
* Αρσάμης Α΄ της Αρμενίας 260–228 π.Χ.
* Ξέρξης της Αρμενίας 228–212 π.Χ
* Πτολεμαίος της Κομμαγηνής 201–163 π.Χ.

## Βασιλείς της Κομμαγηνής, 163 π.Χ. – 72 μ.Χ.
### [[Δυναστεία των Οροντιδών]]
* Πτολεμαίος της Κομμαγηνής 163–130 π.Χ.
* Σάμης Β΄ ''Θεοσεβής Δίκαιος'' 130–109 π.Χ.
* Μιθριδάτης Α΄ ''Καλλίνικος'' 109–70 π.Χ.
* Αντίοχος Α΄ ''Θεός'' 70–38 π.Χ.
* Μιθριδάτης Β΄ της Κομμαγηνής 38–20 π.Χ.
* Μιθριδάτης Γ΄ της Κομμαγηνής 20–12 π.Χ.
* Αντίοχος Γ΄ της Κομμαγηνής 12 π.Χ. – 17 μ.Χ.
* κυβερνήθηκε από τη Ρώμη 17–38
* Αντίοχος Δ΄ της Κομμαγηνής 38–72 με τη σύζυγό του Ιουλία Ιοτάπα

## Απόγονοι των βασιλέων της Κομμαγηνής
### [[Δυναστεία των Οροντιδών]]
* Γάιος Ιούλιος Αντίοχος Επιφανής Φιλόπαππος
* Ιουλία Βαλβίλλα
### [[Ηρωδιανή Δυναστεία]]
* Γάιος Ιούλιος Αγρίππας
* Γάιος Ιούλιος Αλέξανδρος Βερενικιανός
* Ιουλία Ιοτάπα, παντρεύτηκε τον Γάιο Ιούλιο Κουαδράτο Βάσο ύπατο
* Ιοταπιανός, πιθανώς

## Πηγές
* 

Κατηγορία:Κατάλογοι μοναρχών